CELEX: 32006R1231
Language: fi
Date: 2006-08-16 00:00:00
Title: Komission asetus (EY) N:o 1231/2006, annettu 16 päivänä elokuuta 2006 , yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa annetun neuvoston asetuksen (ETY) N:o 2377/90 liitteiden I ja II muuttamisesta keftiofuurin sekä polyoksietyleenisorbitaanimono-oleaatin ja -trioleaatin osalta   (ETA:n kannalta merkityksellinen teksti)

17.8.2006   
            
            
               FI
            
            
               Euroopan unionin virallinen lehti
            
            
               L 225/3
            
         
      KOMISSION ASETUS (EY) N:o 1231/2006,
   annettu 16 päivänä elokuuta 2006,
   yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa annetun neuvoston asetuksen (ETY) N:o 2377/90 liitteiden I ja II muuttamisesta keftiofuurin sekä polyoksietyleenisorbitaanimono-oleaatin ja -trioleaatin osalta
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa 26 päivänä kesäkuuta 1990 annetun neuvoston asetuksen (ETY) N:o 2377/90 (1) ja erityisesti sen 2 ja 3 artiklan,
   ottaa huomioon eläinlääkekomitean muotoilemat Euroopan lääkeviraston lausunnot
   sekä katsoo seuraavaa:
   
               (1)
            
            
               Kaikki farmakologisesti vaikuttavat aineet, joita käytetään yhteisössä elintarvikkeita tuottaville eläimille tarkoitetuissa eläinlääkkeissä, olisi arvioitava asetuksen (ETY) N:o 2377/90 mukaisesti.
            
         
               (2)
            
            
               Keftiofuuri sisältyy nykyisin asetuksen (ETY) N:o2377/90 liitteeseen I nautojen ja sikojen lihaksen, rasvan, maksan ja munuaisten sekä nautojen maidon osalta. Liitteen keftiofuuria koskeva merkintä olisi muutettava niin, että se kattaa myös lampaat, ja laajennettava kattamaan kaikki elintarvikkeita tuottavat nisäkäseläimet lihaksen, rasvan, maksan, munuaisten ja maidon osalta.
            
         
               (3)
            
            
               Polyoksietyleenisorbitaanimono-oleaatti sisältyy nykyisin asetuksen (ETY) N:o 2377/90 liitteeseen II kaikkien elintarvikkeita tuottavien eläinlajien osalta. Liitteen polyoksietyleenisorbitaanimono-oleaattia koskeva merkintä olisi korvattava merkinnällä polyoksietyleenisorbitaanimono-oleaatti ja -trioleaatti, johon sisältyy polyoksietyleenisorbitaanitrioleaatti kaikkien elintarvikkeita tuottavien eläinlajien osalta.
            
         
               (4)
            
            
               Sen vuoksi asetusta (ETY) N:o 2377/90 olisi muutettava.
            
         
               (5)
            
            
               Olisi säädettävä riittävästä määräajasta ennen tämän asetuksen soveltamista, jotta jäsenvaltiot voisivat tehdä tämän asetuksen säännösten huomioon ottamiseksi tarvittavat mukautukset kyseisten eläinlääkkeiden markkinoille saattamista koskeviin lupiin, jotka on myönnetty eläinlääkkeitä koskevista yhteisön säännöistä 6 päivänä marraskuuta 2001 annetun Euroopan parlamentin ja neuvoston direktiivin 2001/82/EY (2) mukaisesti.
            
         
               (6)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetuksen (ETY) N:o 2377/90 liitteet I ja II tämän asetuksen liitteen mukaisesti.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 16 päivästä lokakuuta 2006.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 16 päivänä elokuuta 2006.
      
         
            Komission puolesta
         
         Günter VERHEUGEN
         
         
            Varapuheenjohtaja
         
      
   
   
      (1)  EYVL L 224, 18.8.1990, s. 1. Asetus sellaisena kuin se on viimeksi muutettuna komission asetuksella (EY) N:o 1055/2006 (EUVL L 192, 13.7.2006, s. 3).
   
      (2)  EYVL L 311, 28.11.2001, s. 1. Direktiivi sellaisena kuin se on viimeksi muutettuna direktiivillä 2004/28/EY (EUVL L 136, 30.4.2004, s. 58).
   
      LIITE
      A.   Lisätään seuraavat aineet asetuksen (ETY) N:o 2377/90 liitteeseen I (Luettelo farmakologisesti vaikuttavista aineista, joiden jäämiä varten on vahvistettu enimmäismäärät):
      1.   Anti-infektiiviset aineet
      1.2   Antibiootit
      1.2.2   Kefalosporiinit
      
         
                     Farmakologisesti vaikuttava(t) aine(et)
                  
                  
                     Merkkijäämä
                  
                  
                     Eläinlajit
                  
                  
                     JEM
                  
                  
                     Kohdekudos
                  
               
                     ”Keftiofuuri
                     
                  
                  
                     Beetalaktaamirakenteensa säilyttäneiden jäämien yhteismäärä ilmaistuna desfuroyylikeftiofuurina
                  
                  
                     Kaikki elintarvikkeita tuottavat nisäkäseläimet
                  
                  
                     1 000 μg/kg
                  
                  
                     Lihas
                  
               
                     2 000 μg/kg
                  
                  
                     Rasva (1)
                     
                  
               
                     2 000 μg/kg
                  
                  
                     Maksa
                  
               
                     6 000 μg/kg
                  
                  
                     Munuaiset
                  
               
                     100 μg/kg
                  
                  
                     Maito
                  
               
      B.   Lisätään seuraava aine asetuksen (ETY) N:o 2377/90 liitteeseen II (Luettelo aineista, joiden jäämille ei ole tarpeellista määrätä enimmäismääriä):
      3.   Yleisesti turvallisina pidetyt aineet
      
         
                     Farmakologisesti vaikuttava(t) aine(et)
                  
                  
                     Eläinlajit
                  
               
                     ”Polyoksietyleenisorbitaanimono-oleaatti ja -trioleaatti
                     
                  
                  
                     Kaikki elintarvikkeita tuottavat eläinlajit”
                  
               
      
         (1)  Siansukuisilla lajeilla tämä jäämien enimmäismäärä koskee ’nahkaa ja rasvaa luonnollisissa suhteissa’.”